Preşedintele Ford România: 30 de minute pierdute în trafic înseamnă 30 de maşini pierdute.
Ford are furnizori în Argeş şi Piteşti, care întârzie comenzile din cauza infrastructurii. Drumul expres dintre Piteşti şi Craiova va fi gata la finalul anului 2023. Preşedintele Ford România declară că 30 de minute pierdute în trafic înseamnă 30 de maşini pierdute.
Proiectele de infrastructură amânate pun pe fugă investitorii străini. Ford este una dintre companiile care are de pierdut. Drumul expres dintre Piteşti şi Craiova cântăreşte greu în afacerile producătorului de automobile. Într-un interviu pentru Ziarul Financiar, Ian Pearson, preşedintele Ford România, explică ce înseamnă o jumătate de oră pierdută în trafic. Ian Pearson, președintele Ford România: "Într-o zi bună poţi parcurge drumul într-o oră şi jumătate între Craiova şi Piteşti, dar într-una aglomerată adaugă 30 de minute, cel puţin. 30 de minute pentru noi înseamnă 30 de maşini pe care le putem produce.".